Lughawens – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin en Chopper Charlie March 5, 2019 2 Eiertjies
Waarom word dikgatte toegelaat om dieselfde gewig bagasie as ek op 'n vlug in te check. Hoekom moet ek net somtyds my bliksemse belt afhaal as ek deur die verklikkers gaan? Ek besit net een belt en hy verkry nie verskillende magiese kragte by verskillende lughawens nie. Besef julle chick-in counter narre dat 'n "Fragile" plakker presies die teenoorgestelde beteken van die wyse waarop julle my tas hanteer?
Waarom, as daar voorsiening gemaak word vir genoeg tyd om vir 'n vlug in te check moet een of ander doos twintig maal oor die interkom geroep word vir sy finale waarskuwing? Dis geweoonlik 'n besigeidsman wat in die kroeg vasgehaak het en almal vertraag en die moer in maak voor hy uiteindelik met sy rooigesuipte gesig verby almal skuif, sonder om verskoning te vra.
Dis ironies dat die slegste deel van 'n mens se vlug op die grond plaasvind., maar dis nou maar eenmaal so. Dis lang rye en laptops uithaal en onverklaarbaar lank bby die boarding gates vir vlugte wat kwansuis op tyd is wag. Maar wat sal ons doen? Ons skuifel so saam stadig vorentoe in die ry voor die Afrika curiowinkel en hoop ons bagasie maak dit tot aan die anderkant. As ons net in die lug kan kom.